open-index/open-wikipedia-markdown huggingface dataset:
Kakawin Bharatayuddha

eta|Unua paĝo de la *Kakawin Bharatayuddha* de Gunning (1903) en Javaj karaktroj.
**Kakawin Bhāratayuddha** estas antikva java poezia versio de kelkaj libroj (*parva*) de *Mahabarato* fare de Mpu Sedah kaj sia frato Mpu Panuluh en hindia metriko (*kāvya* aŭ *kakaŭin*). La komenco de tiu verko estis ĝuste la 6a de Novembro 1157 fare de Sedah, kaj finiĝis fare de Panuluh. La jaro de la kompono estis donita per kronogramo *sanga-kuda-śuddha-candramā* kio rezultas en la jaro 1079 Saka. Tio estas ekvivalento de 1157 n.e. Bhāratayuddha signifas "Milito de Barato" alude al la Milito de Kurukŝetro.

## Manuskriptoj de Bhāratayuddha 
Kun kelkaj centoj da manuskriptoj listigitaj en katalogoj de publikaj bibliotekoj en variaj landoj, Kakawin Bhāratayuddha estas pro multo la plej ofte kopiita ekzistanta malnov-java verko.

## Bibliografio 
* J. G. H. Gunning, 1903, *Bhârata-yuddha: Oudjavaansch Heldendicht*. ‘s-Gravenhage: Martinus Nijhoff.
* S. Supomo, 1993, *Bhâratayuddha*, New Delhi: International Academy of Indian Culture. 
* P. J. Zoetmulder, 1974, *Kalangwan. A Survey of Old Javanese Literature*, Hago: Martinus Nijhoff. (Recension, pp.&nbsp;256–262) 

## Notoj 
Kategorio:Hindua mitologio
Kategorio:Mahabarato
Kategorio:Javo
Kategorio:Indonezia arto
Terukkuttu

alt=Dharumar @Therukkuthu|eta|Dharumar @Therukkuthu
**Terukkuttu** estas Tamila formo de stratoteatro praktikita en la ŝtato Tamil Nadu de Barato kaj en la Tamil-parolantaj regionoj de Srilanko. Terukuttu estas formo de distro, ritaro, kaj rimedo de socia instruado. La teatraĵoj de "terukkuttu" pritraktas variajn temojn. Unu el tiuj estas el Tamil-lingvaj versioj de la Hindua eposo *Mahabarato*, fokuse al la rolulo Draupadi. La terminoj *Terukkuttu* kaj *Kattaikkuttu* estas ofte uzataj interŝanĝe nuntempe; tamen, historie ambaŭ terminoj aperis distinge, almenaŭ en kelkaj vilaĝoj, inter du diferencaj tipoj de spektaklo: dum *Terukkuttu* referencis al moveblaj spektakloj procesie, *Kattaikkuttu* referencas al dumnoktaj, rakontaj spektakloj sur fiksa spektaklejo.

## Referencoj
## Eksteraj ligiloj
* Kattaikkuttu aŭ terukkuttu

Kategorio:Mahabarato
Kategorio:Teatro en Barato
Kategorio:Tamila kulturo
Kategorio:Stratkulturo
Paperpecigilo

eta|Paperpecigilo
**Paperpecigilo** aŭ **paperdistranĉilo** estas aparato kiu dispecetigas paperon tiel ke la teksto ne plu legeblu. Abbot Augustus Low estas konsiderata kiel la inventinto de la paperpecigilo.

Ĝenerale ĝi povas pecetigi kelkajn A4-paĝojn samtempe, sed ekzistas ankaŭ pli grandaj ekzempleroj. La maŝino pecetigas la paperon tranĉante ĝin laŭlonge en striojn. Pli multekostaj distranĉiloj ankaŭ tranĉas la paperon laŭlarĝe.

La celo estas ke nedezirata reuzado de la informo aŭ dokumento estu malprofita al la koncerna instanco, ĉu entrepreno, institucio aŭ ajna organiza aŭ jura persono. Tio plej gravas kiam temas pri datumoj pri bankaj numeroj, pasvortoj, ŝtataj aferoj, milita aŭ spiona informaro, persona informo ktp.

Kategorio:Paperoj
Kategorio:Recikligo
Ferenc Király (vitisto)

**Ferenc Király** [kirAj], laŭ hungarlingve kutima nomordo **Király Ferenc** estis hungara vitisto, plibonigisto, altlerneja instruisto.

Ferenc Király naskiĝis la  en Abony, li mortis la  en Eger.
 
## Biografio 
Ferenc Király post siaj studoj li estis inspektoro pri vitoj kaj vinoj. Li laboris ekde 1930 en esplora instituto pri vitoj en Pécs, kie li plibonigis novajn vitospecojn. Post jaroj li laboris en similaj institutoj en Badacsony, Mór kaj Eger. Inter 1962–1972 li ankaŭ instruis en altlernejo en Gyöngyös. Li emeritiĝis en 1972. Li kreis novajn vitospecojn, inter ili "Királyfurmint" portas lian nomon Király.

## Elektitaj kontribuoj 
* *Minőségi bortermelés egysíkban alakított tőkékkel* (1954)
* *Szőlőperonoszpóra ellen használt fungicidok biológiai mellékhatása a tőkék hozamára és a must minőségére* (kunaŭtoro, 1966)
* *Fehérborszőlő-fajták keresztezéses nemesítésének eredményei, különös tekintettel a magasművelésre* (1975)
* *Eredményes szőlőtermesztési kísérlet meddőhányón* (kunaŭtoro, 1978)

## Fontoj 
* hungarlingva biografio kun foto
* hungarlingva biografio
* hungarlingva biografio

## Referencoj 
Kategorio:Hungaraj vitistoj
Kategorio:Hungaraj altlernejaj instruistoj
Kategorio:Hungaraj plibonigistoj
Stratoteatro

[eta|Strata [Teatro bufo (Hispanujo)|bufospektaklo en Japanio ridindiganta mafiulojn.]]
[eta|385ra|*Globe*, subĉiela spektaklo de la [Nederlando|nederlanda grupo "Close Act Theatre".]]
**Stratoteatro** aŭ **strata teatro** estas terminoj,​ uzeblaj por nomi ajnan tipon de surscenejigo, dramigo aŭ ludado, kun arta aŭ spektakla celo, farata sur urbaj scenejoj, kun ioma grado de improvizado, subĉiele kaj senpage. En la laŭtemaj vortaroj tiu teatro-tipo estas difinita kiel teatrostilo prezentata "en lokoj ekster la tradiciaj teatraj konstruaĵoj". Tiu teatrotipo intencas plej ofte du precizajn celojn: nome alproksimigo de la teatra spektaklo al publiko, kiu partikulare ne tiom venas al la tradiciaj teatraj instalaĵoj, kaj duarange ebligo de iu tipo de interagado inter la aktoroj kaj la publiko.

Kelkaj tekstoj kaj fakuloj identigas la stratoteatron kun la *surstrata teatro*, kiu ne estas propre teatra stilo sed referenco al sceneja spaco, tiuokaze foje kunhavanta la du menciitajn celojn.​ Por ekzemplo, la ludado de la *Tenorio Mendocino* en Guadalajara estas montro de romantisma teatro per ludado de la teatraĵo Don Juan Tenorio de José Zorrilla sur la stratoj de tiu urbo; tiuokaze temas pri tradicia teatraĵo kaj ne de eksperimenta aŭ moderna teatrotipo. Simila okazo estas la ĉiujara ludado de El alcalde de Zalamea subĉiele en samnoma urbeto de Ekstremaduro: tiuokaze denove temas pri klasika teatraĵo, sed eksperimente en la senco, ke la aktoroj estas ĉiuj neprofeisaj kaj lokanoj mem. Okazo intermeza inter ambaŭ konceptoj (*surstrata* kaj *strata*), estas tiu de la franca pupkompanio Royal de Luxe. Siaflanke, la usona *Living Theater* estis konsiderita unu de la inspirantoj de la moderna koncepto de la atratoteatro pro ties ideologia valoro, sur kies sekvo estis disvolvigita granda parto de la sendependa kaj la eksperimenta teatroj.​

Pura interagado kun "nekutima" publiko okazas en jam tradicietaj kaj organizitaj festivaloj, kiel en Tárrega kaj Villanueva de la Serena (Hispanio), Avignon (Francio) ktp. Siaflanke la *surstrata teatro* aŭ foje pli bone dirite la *subĉiela teatro* foje profitas interesajn urbajn areojn por prezenti normale noktajn, somertempajn festivalojn kiel en Mérida kaj Cáceres (Ekstremaduro). En tiaj okazoj la publiko pagas enirbiletojn kaj plej ofte la teatraĵoj estas tradicie prezentataj.

## Notoj 
Kategorio:Teatraj ĝenroj
Kategorio:Arto de la 20-a jarcento
Kategorio:Improvizado
Gilley (Doubs)

''''*  estas komunumo de Francio. Ĝi situas en la departemento *Doubs*, en la regiono Burgonjo-Franĉkonteo (, prononco []). Fine de  en la komunumo vivis . Administre la komunumo apartenas al la arondismento *Pontarlier* (france *arrondissement de Pontarlier*), la centra kaj suda parto de la departemento, kaj al la kantono **. 

Ĝiaj loĝantoj france nomiĝas *gillois'' .

## Vidu ankaŭ 
* Komunumoj de Doubs
* Gilley (stacidomo)

## Eksteraj ligiloj 
* 


Kategorio:Komunumoj de Doubs
Sam Cooke

**Samuel "Sam" Cooke** (22-a de januaro 1931 ĝis 11-a de decembro 1964) estis kantisto de gospelo, ritmenbluso, soul-muziko kaj pop-muziko, komponisto, kantverkisto kaj entreprenisto. Lia nomo estas ofte menciita kiel unu el la inventintoj de la soul-muzika stilo   . 

Sam Cooke havis 29 sukcesojn inter la plej bonaj 40 furorlistoj en Usono de 1957 ĝis 1964. Inter liaj konataj sukcesoj: *You Send Me*, *A Change Is Gonna Come*, *Chain Gang* kaj *Wonderful World*. Aldone al poezio, li ankaŭ posedis diskokompanion kaj eldonejon kaj aktivis en la Afrikusona Civilrajta Movado. 

Taksita 16-a en listo de La 100 plej grandaj artistoj de ĉiuj tempoj de la revuo Rolling Stone.

## Vivrakonto 
Cooke naskiĝis en Clarksdale, Misisipio, lia patro estis predikisto en la Baptisma Eklezio. De knabo kantis en la preĝeja koruso. En 1933 lia familio translokiĝis al Ĉikago.

En 1956 eldonis sian unuan popmuzikan unuopaĵon nomita *Lovable (Aminda)* ("sekulara muziko", kontraŭa al la gospelo stilo de religia fono).

Baldaŭ post lia morto, la Motown Firmao surbendigis la diskon "Remembering Sam Cook" kun aranĝoj de siaj kantoj de la Supremes. Liaj kantoj poste ricevis multajn adaptaĵojn, *Wonderful World*, ekzemple surbendigitaj de Hermann-ermitoj kaj de Simon kaj Garfunkel kun James Taylor. Hipartaj artistoj kiel Tupac Shakur kaj Kanye West ankaŭ registris versiojn de liaj kantoj.

En 1986 li estis enpostenigita en la Rokenrolan Halon de Famo, en 1999 li estis premiita per la Grammy Award por Vivatingo kaj en 2004 li estis nomita de Rolling Stone Muzika Revuo al la 16-a loko el la "100 Plej Bonegaj Rokenrolaj Artistoj de Ĉiuj Tempoj". En 2008 estis nomumita de la revuo Rolling Stone en la 4-a loko en la listo de "100 plej grandaj kantistoj de ĉiuj tempoj".

## Por plua legado 

* Peter Guralnick (2005), **Dream Boogie: The Triumph of Sam Cooke** 
* Erik Greene (2005), '''Our Uncle Sam: The Sam Cooke Story from His Family's Perspective** 
* Daniel Wolff, SR Crain, Clifton White, kaj G. David Tenenbaum (1995), **You Send Me: The Life and Times of Sam Cooke''' 

## Eksteraj ligiloj 
* La Kantoj de Sam Cooke  
* La retopaĝo de Sam Cooke en la Rokenrola historiejo  

## Piednotoj 
Kategorio:Grammy-laŭreatoj
Kategorio:Usonaj kantistoj
Kategorio:Usonaj muzikistoj
Sekreta lingvo

**Sekreta lingvo**, **kriptolekto** aŭ **kaŝlingvo** estas metodo manipuli parolatajn tekston tiel, ke ĝi fariĝu nekomprenebla por ekstera, neinicita aŭskultanto. Sekretajn lingvojn uzas grupoj, parolularoj, kiuj volas kaŝi la enhavon de siaj konversacioj de eksteruloj. Ekzemplo estas t.n **Pig Latin** (porka latino), sekreta lingvo uzata en la angla kaj aliaj lingvoj (la unua silabo pasas al la fino de la vorto sekvita de "ay"). Alia ekzemplo estas la Verlan, kiu estas uzata en la franca (ŝanĝante la ordon de silaboj kaj kreante anagramojn).

Ĉiu tia lingvo uzas transformon, kutime simplan, por ĉifri la originalan tekston. Lerta parolanto kapablas kodi sian lingvon al la sekreta lingvo kaj deĉifri paroladon en ĝi, laŭ la kutima parolrapideco. Aŭskultantoj, kiuj ne konas la ĉifran ŝlosilon aŭ ne scipovas la sekretan lingvon, perceptas nur sensencaĵojn.

Sekretaj lingvoj kutime estas transdonataj parole. Ilia skribado eblas, sed ofte tio ne estas praktika, malfacilas deĉifri, ĉar la mesaĝo povas esti malegale literumita, en diversaj literumoj.

Sekretaj lingvoj estas plejparte uzataj de infanoj kaj junuloj, kiel rimedo de grupa apartiĝo kaj kiel ludo de parolkapablo. Vortoj kreitaj en la sekreta lingvo povas esti asimilitaj en slangon de la fonta lingvo. 

Ekzistas situacioj, kiam la uzado de sekreta lingvo estas tiel ofta, ke praktike ĝi ne povas servi por kaŝado, ĉar preskaŭ ĉiu parolanto en la koncerna medio komprenas ĝin aŭ ĝian principon de ĉifrado, eĉ se mem ne povas lerte paroli la sekretan lingvon. Tia estas, ekzemple, jido en germana parolmedio.

## Eksteraj ligiloj 
Kategorio:Komunikado
Blíževedly

**Blíževedly** () estas municipo de Ĉeĥio situanta en distrikto Česká Lípa. Ĝi troviĝas proksimume 13&nbsp;km sudokcidente de Česká Lípa. Vivas ĉi tie  ().

## Situo 
La municipo situas surrande de Protektita pejzaĝa regiono Kokořínsko – Regiono de Mácha, sur dislimejo de Bohemia mezmontaro kaj Regiono de Mácha.

## Historio 
La unua skribmencio pri la vilaĝo devenas el la jaro 1290.

## Loĝantaro
## Partoj de municipo 
* **Blíževedly**
* Hvězda
* Litice
* Skalka

## Memorindaĵoj 
* Baroka preĝejo de sankta Venceslao
* Baroka kolono de La plej sankta Triunuo el la jaro 1714 kun balustrado de statuoj de sanktuloj. Ĝi estis konstruita post pesta epidemio.
* Eksa forĝejo en la placo, registrita kiel kultura memorindaĵo
* Eksa grenejo n-ro 40 sub la preĝejo, registrita kultura memorindaĵo

Sub Blíževedly apartenas kelke da (devene memstaraj) vilaĝetoj kaj domaroj, sur kies katastroj estas:
* Ruino de burgo Hřídelík, registrita kultura memorindaĵo.
* Monto Ronov (552 m) kun ruino de ssmnomata burgo.
* Monto Vlhošť, najbara Malý Vlhošť kaj domaro Vlhošť, ĉio sur la katastro de municipo Litice, enmembrigita al Blíževedly
* Vlhošť (naturrezervejo)
* Bieno en domaro Stranné sur loko de iama burgejo.

## Pluaj fotoj 

Blíževedly 2019 (2).jpg|Fervoja stacio Blíževedly
Zřícenina Hřídelík - vstup.JPG|Burgo Hřídelík
Blíževedly sýpka 2.jpg|Grenejo en Blíževedly
Sloup se sousoším Nejsvětější trojice, Blíževedly 04.JPG|Kolono kun statuaro de La plej sankta Triunuo
Blíževedly A.JPG|Forĝejo en placo


Kategorio:Municipoj en distrikto Česká Lípa
Kategorio:Vilaĝoj en distrikto Česká Lípa
Kategorio:Eksaj kampurboj en Ĉeĥio
Kategorio:Setlejoj en Doksa montetaro
Kategorio:Setlejoj en PPR Kokořínsko – Regiono de Mácha
Anglalingva Karibio

eta|*British West-Indies* aŭ anglalingva Karibio
eta|Road Town, Tortola.
**Karibio anglalingva** () estas la kolektiva nomo por ĉiuj insuloj en Karibio, kiuj estas aŭ estis kolonioj de la Brita Imperio ( Unuiĝinta Reĝlando de Granda Britio kaj Irlando)  . La esprimo ankaŭ rilatas al la britaj teritorioj sur la kontinento en la sudamerika areo: Brita Honduro kaj Brita Gujano (kaj la Miskita Marbordo).

## Terminologio 
La termino Karibio anglalingva estas uzata por referenci al la koloniigitaj Okcidentaj Indioj, kie la angla estas plejparte parolata. Karibio anglalingva estas preferata termino al tiu de *Brita Karibio* aŭ *Britaj Karibiaj Insuloj,* ĉar plejparto de la teritorioj estas nuntempe sendependaj nacioj. La nomoj "*Britaj Karibiaj Insuloj*" aŭ "*Brita Karibio"* tial iom post iom ne plu estis uzataj en la 20-a jarcento.

## Sendependaj ŝtatoj 
Nuntempe la plej multaj el la insuloj kaj teritorioj, inkluzive ĉiujn pli grandajn, estas nun laŭleĝe sendependaj landoj, kvankam kun proksima politika kaj komerca rilatoj kun Britio.

Ĉi tiuj landoj apartenas al multaj internaciaj forumoj kiel la Organizo de Amerikaj Ŝtatoj , la Asocio de Karibaj Ŝtatoj , la Monda Komerca Organizo , la Unuiĝintaj Nacioj , la Kariba Komunumo , la Komunumo de Nacioj.kaj la Kariba Disvolva Banko , inter aliaj. La ceteraj (la plej malgrandaj) estas Britaj Transmaraj Teritorioj . Tamen la termino ankoraŭ estas uzata por indiki ĉi tiujn lastajn britajn insulajn teritoriojn en Karibio, kiel ekzemple Kajmana Insularo .

La sendependaj ŝtatoj estas nuntempe (dato de sendependeco, se entute, inter krampoj):

*  (1981)
*  (1973)
*  (1966)
*  (antaŭe brita Honduro) (1981)
* 25x25ra Dominiko (1978)
*  (1974)
*  (eksa Brita Gujano) (1966)
*  (1962)
*  (1983)
*  (1979)
* 25x25ra Sankta Vincento kaj la Grenadinoj (1979)
*  (1962)

## Britaj teritorioj 
Teritorioj kiuj restis britaj teritorioj estas:

* 25x25ra Angvilo (Brita Transoceana Teritorio)
* 25x25ra Bermudo (Brita Transoceana Teritorio)
* 25x25ra Britaj Virgulininsuloj (Brita Transoceana Teritorio)
* 25x25ra Kajmana insularo (antaŭe parto de Jamajko) (Brita Transoceana Teritorio)
* 25x25ra Moncerato (Brita Transoceana Teritorio)
* 25x25ra Turkoj kaj Kajkoj (antaŭe parto de Jamajko) (Brita Transoceana Teritorio)

## Federacio de Karibiaj Insuloj 
La Federacio de Karibiaj Insuloj (ankaŭ nomata aŭ *Okcidentaj Antiloj*) estis mallongdaŭra federacio, kiu ekzistis de la 3-a de januaro 1958 ĝis la 31-a de majo 1962. Ĝi konsistis el pluraj karibiaj kolonioj de Britio.

Inter 1958 kaj 1962, ĉiuj insulaj teritorioj, krom la Britaj Virgulininsuloj, Bahamoj, Brita Honduro kaj Brita Gujano, estis organizitaj en la Federacio de Karibiaj Insuloj. La celo de la Federacio estis krei politikan unuiĝon, kiu sendependiĝus de Britio kiel ununura ŝtato, eble simila al la Aŭstralia Federacio, aŭ kanada konfederacio. Sed la Federacio kolapsis pro internaj politikaj konfliktoj antaŭ ol ĝi povus disvolviĝi.

## Referencoj 
## Vidu ankaŭ 
* Afrik-karibia popolo
* ABC-insuloj
* Antiloj

Kategorio:Karibio
Kamenný Újezd

Nomon **Kamenný Újezd** havas pluraj municipoj:
* Kamenný Újezd (distrikto České Budějovice) – municipo en distrikto České Budějovice
* Kamenný Újezd (distrikto Rokycany) – municipo en distrikto Rokycany
* Kamenný Újezd (Nýřany) – parto de municipo Nýřany en distrikto Plzeň-nordo
Maasin (Suda Lejteo)

**Maasin** -  - estas komponenta urbo kaj diocezo en Filipinoj, en la insulo Lejteo, en regiono Orientaj Bisajoj, kie estas ĉefurbo de la  provinco Suda Lejteo. La urbo havas 70 distriktojn.
eta|maldekstre|

## Geografio 
Maasin etendiĝas en la sudokcidenta marbordo de la insulo https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=10.191903351649728%2C124.855671&z=10. Surigao troviĝas 90, Ormoc kaj regiona ĉefurbo Cebuurbo 95, Tagbilaran 113, Dabao 359, General Santos 454, Manilo 640, Kezonurbo 642, Tuguegarao 890 kilometrojn (aere) https://www.distancefromto.net/.
eta|

## Historio 
En 1521 Fernão de Magalhães alvenis al la proksima insulo. Dum la hispana periodo la regiono estis maldense loĝita, ĉefe la marbordo pro ofta atako de piratoj. Tamen Maasin estis fondita kiel paroĥo. Jezuitoj administris inter 1700 kaj 1768, poste aŭgustenanoj ĝis 1843, fine franciskanoj ĝis 1896. La oficiala komunumfondo okazis en 1770. En la 19-a jarcento enmigrantoj alvenis el la pli grandaj najbaraj insuloj. Depost la mallongdaŭra filipina revolucio (1898) dominado de Usono okazis. Tiam Maasin ĝuis benojn de la demokratio, kiu finiĝis dum la japana erao (1942-1945). Depost la 2-a mondmilito Maasin evoluis precipe pro la haveno kaj pro fondo de nova provinco Suda Lejteo Maasin fariĝis provinca ĉefurbo. En 1998 la statuso estis levita al komponenta urbo.

## Ekonomio 
En Maasin la plej multaj el la homoj estas kamparanoj aŭ fiŝkaptistoj, krome gravas la komerca sektoro.

## Religio 
En Maasin precipe katolikoj vivas (ĉirkaŭ 90%). La diocezo estis fondita la 14-an de aŭgusto 1968.
eta|maldekstre|

## Trafiko 
Maasin voje estas alirebla laŭ la marborda ĉefvojo ambaŭflanke. La urbo havas enlandan flughavenon kaj maran nacian havenon.

## Klimato 
La klimato de Maasin estas klasifikita kiel ekvatora klimato. Jare pluvas averaĝe po 1772&nbsp;mm, en ĉiuj monatoj estas precipitaĵoj. La averaĝa jara temperaturo estas  kaj varias inter 23-. Ne estas grandaj diferencoj inter la monatoj.

## Vidindaĵoj 
* katedralo el la 17-a jarcento
* preĝejoj
* kaverno kun imponaj rokformacioj, 15&nbsp;km de la urbocentro
* tendaro Danao kun artefarita lago situas 335 m. super marnivelo kaj 15&nbsp;km fore de la grandurbo 
* bestoĝardeno
* muzeo
* pilgrima kapelo 7&nbsp;km de la urbocentro

## Fontoj 
* WikiTrans

eta|maldekstre|
eta|

Kategorio:Urboj de la Filipinoj
Kategorio:Marhavenaj urboj
Červený Újezd

Nomon **Červený Újezd** havas pluraj setlejoj:
* Červený Újezd (distrikto Benešov) – municipo en&nbsp;distrikto Benešov
* Červený Újezd (distrikto Prago-okcidento) – municipo en&nbsp;distrikto Prago-okcidento
** Červený Újezd (burgo) – historiganta skanzeno ĉe la municipo

* Červený Újezd (Hrobčice) – parto de municipo Hrobčice en distrikto Teplice
* Červený Újezd (Zbůch) – parto de municipo Zbůch en distrikto Plzeň-nordo
; similaj nomoj
* Červený Újezdec

## Vidu ankaŭ
* Újezd
* Červený Újezdec
Arsène Lupin (televida serio)

***Arsène Lupin*** estas televida serio kunproduktita de pluraj eŭropaj landoj en la jaroj 1970-aj kaj bazita sur rolulo Arsène Lupin, la ĝentlemano-ŝtelisto kreita de Maurice Leblanc kaj interpretita en la serio fare de Georges Descrières.

## Produktado
La televidajn filmojn kunproduktis ekde 1971 ĝis 1974 la televidstacioj de pluraj landoj (Francio, Aŭstrio, Belgio, Germanio, Italio, Kanado, Nederlando kaj Svislando) kaj ili estas entute 26 el 55-minuta daŭro, dividitaj en 2 sezonoj.

La serio estas inspirita de la romanoj kaj noveloj verkitaj komence de la 20a jarcento de Maurice Leblanc, en kiuj la eventoj estas rakontitaj de li unuapersone, kvazaŭ li estus la biografiisto de sia fikcia heroo. Sed en la serio la intrigoj tiom modifitaj, ke kelkkaze ili estas nerekoneblaj disde la originalaj tekstoj. Ekzemple, en la televidserio la eventoj okazas en la periodo inter la du mondmilitoj, dum en la verkoj de Leblanc la epoko estas tiu de la Belle Époque, preskaŭ dudek jarojn pli frua.

La muzikon de la komenca siglo komponis Jean-Pierre Bourtayre, kiu ankau realigis la muzikon de la finaj sigloj: "L'Arsène" (unua serio) kaj "Gentleman-Cambrioleur" (dua serio). Verkis la tekstojn de la kanzonoj Jacques Lanzmann (L'Arsène), Yves Dessca kaj Jean-Pierre Bourtayre (Gentleman-Cambrioleur), kun aranĝado de José Bartel kaj kantado de Jacques Dutronc. La sigloj atingis vastan sukceson.

Georges Descrières estis elektita por la rolo, post konsiderinda konkurado kun la artistoj, kiujn la produktantoj kandidatigis; inter ili estis Jean-Paul Belmondo, Jean-Pierre Cassel, Philippe Nicaud, Jean Piat, Jean Rochefort kaj Pierre Vernier.

## Dissendado
En Francio la serio estis elsendita premiere de la 18a de Marto 1971 ĝis la 16a de Februaro 1974, fare de la dua kanalo de ORTF (Organisation Radio Télévision Française).

## Intrigo
En la frua dudeka jarcento, vane ĉasata de la policoj de duona Eŭropo, furore aktivas la plej lerta ŝtelisto iam ajn ekzistanta: Arsène Lupin, la ĝentlemano-ŝtelisto. Kiel moderna Robin Hood, lia celo estas priŝteli riĉulojn, precipe kiam ilia riĉaĵo estis maljuste akaparata. Kun la fidela servanto Grognard ĉiam je sia flanko, li estigas ravecon ĉe belaj virinoj kaj la egan afliktiĝon de inspektoro Guerchard, kiu vane klopodadas kapti lin. Dum sia vagado tra la urboj de Eŭropo, li amasigas aŭtentikan trezoron per artaĵoj, juveloj, altvaloraj objektoj, kiujn li ŝtelas pli pro beleco ol pro ilia efektiva valoro. La arto alivestiĝi kaj lia granda lerteco igas lin nekaptebla. Li konkeras la korojn de la plej belaj virinoj, kiujn li poste ĉiam forlasas por serĉi pli emociajn aventurojn.

## Epizodoj
Kategorio:Arsène Lupin
Kategorio:Franclingvaj televidaj programoj
Kategorio:Francaj televidaj serioj
Kategorio:Italaj televidserioj
Kategorio:Krimaj televidaj serioj
Kategorio:Televidaj serioj aperintaj en 1970-1979
Kategorio:Aperis en 1971
130126 Stillmanchase

'*130126 *Stillmanchase'''* estas asteroido de la ĉefa asteroida zono malkovrita la 4-an de decembro 1999 en la kadro de la astronomia kampanjo *Catalina Sky Survey*, elde la Stacio Catalina de la Observatorio Steward kaj elde la Observatorio de Monto Lemmon, proksime de Tucson (Arizono, Usono).

## Nomo 
Ĝia nomo honoras *Stillman Chase*, Sisteman Inĝenieron por la instrumento *OTES* (Spektrometro por Termika Elsendo) de la Asteroida Specimena Alveniga Misio *OSIRIS-REx*. Li estis Kun-Enketisto pri instrumentoj por *Mariner* 2, 6, 7, 9 kaj 10, *Viking* 1 kaj 2, *Pioneer* 10 kaj 11 kaj *Mars Global Surveyor*. Chase estis Ĉefa Enketisto pri Instrumentoj por *Mariner 10''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 1999
Petriĥoro

eta|Pluvado post sekeco en Nederlando.
**Petriĥoro** estas la odoro, kiu estiĝas kiam pluvo trafas sekan teron. La vorto venas de la malnovgreka: πέτρα (*petra*) estas ŝtono kaj ἰχώρ (*ichōr*) estas iĥoro, la sango de la dioj laŭ la greka mitologio.

La termino estis enkondukita en 1964 de la aŭstraliaj esploristoj Isabel Joy Bear kaj Richard Grenfell Thomas. En la scienca gazeto Nature la fenomeno estis unue priskribita.

Iuj sciencistoj kredas, ke homoj ŝatas ĉi tiun odoron, ĉar iliaj malproksimaj pragepatroj dependis de pluvo por pluvivado.

## Referencoj 
Kategorio:Flarado
Kategorio:Precipitaĵoj
Skopo

[eta|250ra|Abeli de [Andrenedoj kun skopo plena je poleno.]]
[dekstra|eta|Ventra skopo de *[Megachile*.]]
La **skopo** estas organo de plej multaj abeloj, kiu servas por porti polenon. Nur inoj posedas ĉi tiun organon. Ĝi konsistas el harplena areo sur la malantaŭaj kruroj en plej multaj specioj aŭ sur la abdomeno en la familio de Megakiledoj. Ĝi similas al la korbeto aŭ polena korbo en sia funkcio, sed ĉi-lasta estas pli specialigita kaj estas karakteriza ĉe apedaj (*Apidae*) abeloj. Al iuj specioj de abeloj mankas skopo kaj portas polenon en la kropo. Parazitaj abeloj ne kolektas polenon kaj tial mankas al ili skopo. Iuj specio de abeloj havas specialigitajn harojn por forpreni polenon, florajn oleojn aŭ aliajn kemiajn komponaĵojn. Ili povas situi sur la kapo aŭ sur la antaŭaj kaj mezaj kruroj, sed ĉi tiuj haroj ne estas konsiderataj skopoj. La termino "skopo" rilatas nur al la strukturo, kiu servas por transporti polenon.

## Vidu ankaŭ 
* Korbeto aŭ polena korbo

## Referencoj 
* Hodges, Dorothy. (1952) *The Pollen Loads of the Honeybee*, published by Bee Research Association Limited (en angla)
* Proctor, M., Yeo, P. & Lack, A. (1996). *The Natural History of Pollination*. Timber Press, Portland, OR. (en angla)

Kategorio:Abeloj
Kategorio:Poligenistoj
Kategorio:Anatomio de artropodoj
Kategorio:Zoologia terminaro
Korbeto

eta|250px|Nurdo kun poleno en la korbeto.
[eta|250px|*[Apis mellifera* kun la korbeto plenplena je poleno.]]
La **korbeto** aŭ **polena korbo** estas parto de la tibio de la malantaŭa kruro de abelo, ĉeestanta en kvar triboj *Apinae* aŭ Apenoj (subfamilio de la familio Apedoj): mielabeloj (tribo *Apini*), burdoj (tribo *Bombini*), nepikaj abeloj (tribo *Meliponini*) kaj orkideaj abeloj (tribo *Euglossini*). Ĉi tiuj kvar triboj estas nomataj korbethavaj abeloj. La polena korbo estas pli speciala organo ol la skopo, kiu servas ankaŭ por transporti polenon kaj troviĝas sur la kruroj aŭ abdomeno de plej multaj specoj de abeloj. La abeloj malsekigas siajn antaŭajn krurojn per sia longa lango kaj brosas la polenon, kiun ĝi kolektis sur sia kapo, korpo kaj unua kaj dua paro de kruroj, transdonante ĝin al la lasta paro de kruroj. Ili unue transdonas ĝin al la kombiloj de la malantaŭaj kruroj, brosas ĝin kaj kunpremas ĝin kaj transdonas ĝin al la ekstera surfaco de la tibio de la malantaŭaj kruroj. Tie (en la regiono de la tibio, kiu ĉe plej multaj aliaj abeloj prezentas la skopan aŭ polenan penikon) la poleno estas deponita en polurita konkaveco, ĉirkaŭita de haroj, la korbeto aŭ polena korbo. Ununura haro funkcias kiel najlo, kiu tenas la polenan ŝarĝon en sia loko. La abelo uzas mielon aŭ nektaron por malsekigi la sekigitan polenon kaj tiel plibonigi sian algluadon. La koloro de la kolektita poleno povas esti uzata por identigi ĝian originon. Nur inoj havas korbeton por kolekti polenon.

## Vidu ankaŭ 
* Skopo

## Referencoj 
* Hodges, Dorothy. (1952) *The Pollen Loads of the Honeybee*, published by Bee Research Association Limited (en angla)
* Proctor, M., Yeo, P. & Lack, A. (1996). *The Natural History of Pollination*. Timber Press, Portland, OR. (en angla)

Kategorio:Abeloj
Kategorio:Poligenistoj
Kategorio:Anatomio de artropodoj
Kategorio:Zoologia terminaro
L'Isle-sur-le-Doubs (stacidomo)

'''L'Isle-sur-le-Doubs''' estas franca stacidomo sur linio  - , situanta en  L'Isle-sur-le-Doubs, en departemento , regiono Burgonjo-Franĉkonteo.

Temas pri stacidomo de Société nationale des chemins de fer français (SNCF), priservata de trajnoj  Burgonjo-Franĉkonteo.

Ĝi situas ĉe kilometra punkto (PK)  de la linio Dole-Ville - Belfort (852000).

## Vidu ankaŭ 
* L'Isle-sur-le-Doubs

## Eksteraj ligiloj 
* 
* 

Kategorio:Stacidomoj de Francio
Kategorio:Fervojaj stacioj en Doubs
Kategorio:L'Isle-sur-le-Doubs
L'Isle-sur-le-Doubs

''''* estas komunumo de Francio. Ĝi situas en la departemento *Doubs*, en la regiono Burgonjo-Franĉkonteo (, prononco []) kaj en la historia regiono Franĉkonteo. Fine de  en la komunumo vivis . Administre la komunumo apartenas al la arondismento *Montbéliard* (france *arrondissement de Montbéliard*), la norda kaj orienta parto de la departemento, kaj al la kantono **. 

Ĝiaj loĝantoj france nomiĝas *l'islois''.

## Eksteraj ligiloj 
*  ()

## Vidu ankaŭ 
* komunumoj de Doubs
* L'Isle-sur-le-Doubs (stacidomo)

eta|maldekstra|300px|


Kategorio:Komunumoj de Doubs
Korbikuloj

**Korbikuloj** estas korbokonkoj de dolĉaj kaj saletaj akvoj, duvalvaj moluskoj en la familio Cirenedoj. La genra nomo estas la novlatina diminutivo de latina *corbis*, korbo, rilatanta al la formo kaj ripo de la ŝelo. En multaj aziaj landoj, ĉi tiuj konkuloj estas uzataj kiel ingrediencoj por supo. En Sud-Koreio estas populara supo el tiuj specioj de konkuloj (kutime *Corbicula japonica*, *Corbicula fluminea, Corbicula leana*) konata kiel 재첩 국 (jaechup-guk). La genro *korbikulo* inkluzivas 16 speciojn ĝis nun priskribitajn. La plej konata estas *Corbicula fluminea,* invada specio en multaj regionoj de la mondo. Nekutime, iuj membroj reproduktas sin per androgenezo, en kiu ĉiuj genoj estas hereditaj de la masklo, unu el la malmultaj bestoj kiuj faras tion.

## Specioj 
Specioj el la genro *Corbicula* inkludas:

; Fosilia specio
; †*Corbicula elegans* (Lamarck, 1806)

## Referencoj 
## Bibliografio 
* Alexei V. Korniushin, Matthias Glaubrecht (2003) Novel reproductive modes in freshwater clams: brooding and larval morphology in Southeast Asian taxa of *Corbicula* (Mollusca, Bivalvia, Corbiculidae) Acta Zoologica 84 (4), 293–315. 
* (Redescription) Coan, E. V.; Valentich-Scott, P. (2012). *Bivalve seashells of tropical West America. Marine bivalve mollusks from Baja California to northern Peru*. 2 vols, 1258 pp.

Kategorio:Duvalvuloj
Kategorio:Moluskoj
Vallorbe (stacidomo)

**Vallorbe** estas svisa stacidomo sur linioj Cossonay – Vallorbe,  - Vallorbe (landlimo),  - Vallorbe kaj Vallorbe – Le Brassus, situanta en komunumo Vallorbe en Kantono Vaŭdo.

Temas pri stacidomo de Svisaj Federaciaj Fervojoj (CFF), priservata de trajnoj TGV Lyria, S, R,  TRAVYS.

## Mapo 
centra|450ra

## Vidu ankaŭ 
* Vallorbe
* Le Day (stacidomo)
* Listo de fervojaj stacioj en Svislando

## Eksteraj ligiloj 
* 
* Vallorbe ĉe retejo Travys

Kategorio:Fervojaj stacioj en Svislando
Kategorio:Vallorbe
Rudolf Ungváry

**Rudolf Ungváry** [ungvAri], laŭ hungarlingve kutima nomordo **Ungváry Rudolf** estis hungara informatikisto, novelisto. Lia filo estas Krisztián Ungváry.

Rudolf Ungváry naskiĝis la  en Budapeŝto.
 
## Biografio 
Rudolf Ungváry maturiĝis en gimnazio en sia naskiĝurbo en 1955. Li studis en Pezindustria Teknika Universitato Mátyás Rákosi inter 1955-1957, dum li partoprenis en la hungara revolucio de 1956. Post fiasko de la revolucio li estis deportita. En la jaroj 1958 kaj 1959 li estis ferlaboristo, inter 1959–1965 li estis teknika kontrolisto kaj en 1965 li akiris diplomon laŭ koresponda lernado en Teknikuniversitato de Budapeŝto. Ekde 1965 liaj noveloj sporade aperis, inter 1967–1973 li estis kritikisto de katolika revuo. Inter 1974–1979 li estis informatikisto en instituto, ekde 1973 li havis postenon en Tutlanda Biblioteko Széchényi. Ekde 1988 li estis aktiva en la kontraŭsocialisma politiko. Ekde 1989 li instruas en 2 universitatoj. Li ricevis premiojn nur depost fino de la socialismo inter 1991-2019. Li edziĝis en 1966, lia edzino naskis 3 gefilojn.

## Elektitaj kontribuoj 
* *Tezaurusz-technológia. Az információkereső tezauruszok készítésének folyamata* (1979)
* *Az osztályozás alapjai. Bevezetés az információkereső nyelvek elméletébe* (1982)
* *Osztaurusz. Periodika osztályozási rendszer és tezaurusz* (1990)
* *A gépfegyver szálkeresztje* (noveloj, 1991)
* *Könyvtári információkeresés* (kunaŭtoro, 2002)
* *A láthatatlan valóság. A fasisztoid mutáció a mai Magyarországon* (2014)

## Fontoj 
* hungarlingva membiografio kun foto
* hungarlingva biografio

## Referencoj 
Kategorio:Hungaraj kritikistoj
Kategorio:Hungaraj novelistoj
Kategorio:Hungaraj informatikistoj
Kategorio:Budapeŝtanoj
Pál Battha

**Pál Battha** [bata], laŭ hungarlingve kutima nomordo **Battha Pál** estis hungara agronomo, ministeria oficisto, politikisto. Liaj nobelaj antaŭnomoj estis *szentmártonkátai* kaj *vattai*, lia familia nomvarianto estis *Batta*.

Pál Battha naskiĝis la  en Mezőhegyes (Hungara reĝlando), li mortis la  en Bufalo (Nov-Jorkio, Usono).
 
## Biografio 
Pál Battha akiris agronomian diplomon en Ekonomia Akademio (Debrecen) en 1925, poste li laboris en agronomia organizaĵo. En 1936 li ricevis postenon en Ministerio pri agrikulturo (Hungario), kie li okupiĝis pri bredoregistro. Li estis subministro en Kabineto Lakatos. En 1945 li translokiĝis al Usono. Li mortis pro aŭtoakcidento kun sia edzino.

## Elektitaj kontribuoj 
* *Magyarország elit-tehenei az 1927–1931 években* (1932)
* *A 150 éves Mezőhegyes munkássága a magyar állattenyésztés szolgálatában* (1935)
* *Szarvasmarhatenyésztésünk újabb eredményei az elit-törzskönyvezésben* (1936)
* *Állami tevékenység az állattenyésztés fejlesztése érdekében* (1941)
* *Állattenyésztésünk teljesítőképességének fokozása a milliárdos mezőgazdasági munkaterv keretében* (1942)

## Fontoj 
* hungarlingva biografio
* hungarlingvaj datenoj

## Referencoj 
Kategorio:Hungaraj agronomoj
Kategorio:Hungaraj oficistoj
Kategorio:Hungaraj politikistoj
Kategorio:Hungaraj rifuĝintoj antaŭ la socialismo
Rodezia dolaro

La **rodezia dolaro** (*R$* *aŭ Rh$*) estis la valuto de Rodezio inter 1970 kaj 1980. Ĝi subdividiĝas je 100 cendoj.

## Historio 
La dolaro ekeldoniĝis je la 17a de februaro 1970, malpli ol monato antaŭ la deklaro de respubliko je la 2a de marto 1970. Ĝi anstataŭigis la rodezian pundon je 1 pundo po 2 dolaroj. La dolaro estis forta valuto, kun sama valoro kiel la brita pundo ĝis la fino de Rodezio je 1980, kiam anstataŭigis ĝin la Zimbabva dolaro je la sama valoro. Tamen, la Rodezia dolaro estis neniam tute konvertebla valuto kaj tial la valoro ne estis indiko de la fundamenta ekonomio.

## Duonpundo 
Kun la rodezia dolaro, Rodezio sekvis tion kion faris Sud-Afriko, Aŭstralio, kaj Nov-Zelando, tio estas, ke akceptante la decimalan sistemon ĝi decidis uzi la duonpundon kiel monunuon. La nomon de la dolaro elektis John Wrathall, la tiama Ministro de Financo, kiu taksis ĝin internacie substanca.

## Moneroj 
Je la 7a de februaro 1970 la rodezia dolaro ekeldoniĝis ja la valoro de la pundo, farita tiel ĉi: ½ kaj 1-cenda monero el bronzo, 2½-cenda monero el kupro-nikelo, kiu uziĝis kun la antaŭaj moneroj de la rodezia pundo de 5, 10, 20, kaj 25 cendoj. Novaj 5-cendaj moneroj ekeldoniĝis je 1973, kaj poste moneroj de 10, 20, kaj 25 cendoj je 1975. Moneroj estis farataj ĝis 1977 ĉe la sud-afrika Monfarejo en Pretorio.

Rodezio havis monerojn kaj ½-cendajn kaj 2½-cendajn, ĝuste kiel en Sud-Afriko.

La ½-cendaj moneroj estis farataj inter 1970 kaj 1977. La 1977a ½-cenda monero estas malabundega; nur ekzistas 10 monerojn konatajn.

La 2½-cendaj moneroj ("tickey") estis farataj nur je 1970.

La 5-cendaj moneroj estis farataj je 1973 kaj inter 1975 kaj 1977.

La 10-cendaj kaj 25-cendaj moneroj estis farataj nur je 1975.

La 20-cendaj moneroj estis farataj je 1975 kaj je 1977.

Tommy Sasseen desegnis ĉiujn rodesiajn monerojn de 1964 ĝis 1968 (nur la dorsa flanko) kaj de 1970 ĝis 1977 (ambaŭ flankoj).

## Monbiletoj 
Je la 17a de februaro 1970, la Rezerva Banko de Rodezio komencis eldoni biletojn de 1, 2, kaj 10 dolaroj. 5-dolaraj biletoj eldoniĝis ekde 1972.

## Referencoj 
Kategorio:Rodezio
130128 Tarafisher

'*130128 *Tarafisher'''* estas asteroido de la ĉefa asteroida zono malkovrita la  en la kadro de la astronomia kampanjo *Catalina Sky Survey*, elde la Stacio Catalina de la Observatorio Steward kaj elde la Observatorio de Monto Lemmon, proksime de Tucson (Arizono, Usono).

## Nomo 
Ĝi estas nomita en honoro de *Tara Fisher*, Administrantino de Programo por la Spektrometro por Termika Elsendo de la Asteroida Specimena Alveniga Misio *OSIRIS-REx''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 1999
Mikuláš Chudý z Újezda

**Mikuláš la 1-a,** nomata **Chudý z&nbsp;Lobkowicz,** devene zemano Mikuláš z&nbsp;Újezda (1386–1435), estis fondinto de dinastio Lobkovic. Li naskiĝis kiel la tria, plej juna, filo de Mareš z Újezda (lia edzino ne estas konata), kiu vivis en la tempo de Karolo la 4-a kaj proprumis reĝan interezon por senjorujo Obříství.

Mikuláš devenis el malpli riĉa zemana medio, sed dank' al siaj kapablecoj li baldaŭ ellaboris sin inter la plej influemaj personoj en korto de reĝo Venceslao la 4-a.

Kategorio:Lobkovic
Kategorio:Ĉeĥaj nobeloj
Kategorio:Naskiĝintoj en la 14-a jarcento
Kategorio:Mortintoj en 1435
Kategorio:Viroj
Le Valdahon-Camp-Militaire (stacidomo)

**Le Valdahon-Camp-Militaire** ("armea setlejo") estas franca stacidomo sur linio  - , situanta en  Valdahon, en departemento , regiono Burgonjo-Franĉkonteo.

Temas pri stacidomo de Société nationale des chemins de fer français (SNCF), priservata de trajnoj  Burgonjo-Franĉkonteo.

Ĝi situas ĉe kilometra punkto (PK)  de la linio Besançon-Viotte - Le Locle-Col-des-Roches (872000).

## Vidu ankaŭ 
* Valdahon
* Le Valdahon (stacidomo)

## Eksteraj ligiloj 
* 

Kategorio:Stacidomoj de Francio
Kategorio:Fervojaj stacioj en Doubs
Kategorio:Valdahon
Khoisan X

**Khoisan X** aŭ **!Khoisan X** (naskiĝis la , mortis la ), antaŭe **Benny Alexander**, estis sud-afrika politika aktivulo kiu naskiĝis en Kimberley, Sud-Afriko.

## Frua vivo 
Bennett Alexander estis la tria infano de Estelle kaj Johann Alexander, laboristo en Kimberley, la urbo en kiu li kreskis. Li finis studojn ĉe Mezlernejo William Pescod, Kimberley, en 1975. Li laboris unue ĉe la sud-afrika registara Fako de Homforto ĝis 1981, kaj poste pasigis unu jaron kiel ano de kristana junulara teamo kiu vojaĝis trans Zimbabvo kaj Sud-Afriko, kaj post tio loĝis en Johanesburgo kaj laboris kiel vendisto por farmacia firmao.

## Laborista aktivulo 
Tiutempe Alexander helpis krei la Sindikaton de Nigraj Laboristoj de Saneco kaj Aliancaj de Sud-Afriko, kaj servis kiel altranga butika stevardo kaj vicprezidanto de la komitato de lokaj butikaj stevardoj. Li ankaŭ estris la landan konsilan komitaton de la sindikato. Ekde 1986 li laboris ĉe la Sud-Afrika Sindikato de Nigraj Laboristoj de Urbo kaj Aliancaj, parto de la Landa Konsilio de Sindikatoj (Nactu).

## Politika kariero 
En 1989 Alexander fariĝis helpisto de Zephania Mothopeng, prezidanto de la Tut-afrikista Kongreso (PAC), post ties elkarcerigo de Insulo Robben. Li akompanis Mothopeng-on al Usono kaj Britio, je aprilo ĝis aŭgusto 1989, kaj ankaŭ al Kenjo kaj Zimbabvo (kie kunvenis la Organizaĵo por Afrika Unueco). Kiam li revenis, Alexander estis fondanta membro kaj elektiĝis la unua Ĝenerala Sekretario de la Tut-Afrikista Movado, laŭleĝa fronto por la PAC. Li elektiĝis por la sama posteno ĉe unua kongreso de la PAC post ĝia laŭleĝiĝo en 1990.

En 1993 li fariĝis ĉefa intertraktanto por la Tut-Afrika Kongreso dum konstitucia dialogo de Sud-Afriko, sed Patricia De Lille baldaŭ anstataŭigis lin. Li estis entombigita en Kimberley je la 23a de oktobro 2010. Strato en Galeshewe, Kimberley, havas la nomon "Benny Alexander Avenue", por honorigi tiun.

## Referencoj 
Kategorio:Sudafrikaj aktivuloj
Nĝi (Rivero)

La rivero **Nĝi** (ankaŭ **Ndji**, **Ndgii**, **Dji**, **Kpéo**) estas rivero de la Centr-Afrika Respubliko. Ĝi estas maldekstra enflurivero de la Rivero Kotto.

## Priskribo 
La Nĝi rivero longas je 238 kilometroj. Ĝi fluas oriente de la grejsa altebenaĵo Pata kaj flankas ĝian orientan eskarpon antaŭ ol la rivero transiras ĝin. Ĝia fonto estas ĉe  kie la alteco estas 725 metroj. Ĝi malsupreniras je 158 metroj ĝis la Rivero Kotto ĉe  kie la alteco estas 567 metroj.

La belga esploristo Léon Hanolet vojaĝis laŭ la valo de la rivero Bali (Mbali) kaj la supra Rivero Kotto je 1894, sekvante la vojon de la arabaj karavanoj. Ties vojaĝo atingis Dabagon ĉe  apud la Rivero Nĝi. Tiu priskribis ke la tereno estas plata, kaj tiu foje piediris ses horojn sen transiri rivereton.

## Ekologio 
La rivero estas hejmo de la subspeco *Syncerus caffer aequinoctialis* de la afrika bubalo.

## Referencoj 
Kategorio:Riveroj en la Centr-Afrika Respubliko
János Dániel Anisits

**János Dániel Anisits** [jAnoŝ aniŝiĉ], laŭ hungarlingve kutima nomordo **Anisits János Dániel** estis hungara apotekisto, altlerneja instruisto.

János Dániel Anisits naskiĝis la  en Zalaegerszeg (Hungara reĝlando, Aŭstra Imperio), li mortis 1911 en Berlino.

## Biografio 
János Dániel Anisits akiris farmacian diplomon en Reĝa Universitato de Budapeŝto en 1877. Liaj plej gravaj instruistoj estis Tivadar Margó, Lajos Jurányi, Jenő Jendrassik (fiziologo), Géza Mihalkovics kaj József Szabó (geologo). Post la diplomo li estis apotekisto en propra apoteko en sia naskiĝurbo. En 1883 li migris al Paragvajo. En Asunciono li estis laboratoriestro (1883–1889), poste li estis katedrestro en la loka universitato. En tiu periodo li kolektis ĉefe palmojn kaj kaktojn en Mato Grosso. En 1907 li hejmenvenis kaj laboris en instituto en Budapeŝto, inter 1909-1911 en Berlino.

## Elektitaj kontribuoj 
* *Újabb adatok a szerbtövis dél-amerikai előfordulásához* (1898)

## Memorigiloj 
* memormedalo "Anisits János"
* kelkaj botanikaĵoj prenis lian nomon, ekzemple *Bactris Anisitii*; *Diplothenium Anisitii*; *Scheelea Anisitiana*
 
## Fontoj 
* hungarlingva biografio
* hungarlingva biografio
* http://kaktusz-es-pozsgas-tarsasag.hu/debreceni-pozsgastar/a-nemzekozi-es-hazai-kaktuszos-elet-jelesei 
* https://latam.kormany.hu/anisits-janos-daniel

## Referencoj 
Kategorio:Hungaraj apotekistoj
Kategorio:Hungaraj altlernejaj instruistoj
Zemano

**Zemano** - , , hungare? - estas markigo de malpli supera nobelo en Ĉeĥaj landoj, Pollando kaj Hungara reĝlando, por kiu en la internacia kunteksto estas uzata la angla termino *gentry*.

Etimologie ĝi kuntekstas ŝajne kun la slava vorto por *lando* (zemlja) kiel videblas el la ekvivalentoj latina *terrigena* kaj germana *Landmann*.

## Notoj 
Kategorio:Nobelaj titoloj
Ĉirkaŭfosaĵo

[eta|La kastelo [Muiderslot kun ĉirkaŭfosaĵo]]
**Ĉirkaŭfosaĵo** estas profunda, larĝa fosaĵo, seka aŭ plenigita per akvo, kiu ĉirkaŭas kastelon aŭ konstruaĵon. Ĉirkaŭfosaĵoj komence funkciis kiel defendo, sed en pli postaj periodoj ankaŭ ili estis konstruitaj por ornamado.

La plej grava celo de ĉirkaŭfosaĵo estis preventi ke la malamiko povis proksimiĝi al la kastelo por, kun eskaloj, ŝturmi ĝin.

Kategorio:Akvaĵoj
Kategorio:Kasteloj
Kategorio:Arkitekturaj eroj
La Rivière-Drugeon

''''*  estas komunumo de Francio. Ĝi situas en la departemento *Doubs*, en la regiono Burgonjo-Franĉkonteo (, prononco []). Fine de  en la komunumo vivis . Administre la komunumo apartenas al la arondismento *Pontarlier* (france *arrondissement de Pontarlier*), la centra kaj suda parto de la departemento, kaj al la kantono **. 

Ĝiaj loĝantoj france nomiĝas *revicards* aŭ *ripariens''.

## Vidu ankaŭ 
* Komunumoj de Doubs
* La Rivière (stacidomo)

## Eksteraj ligiloj 
* 


Kategorio:Komunumoj de Doubs
130158 Orsonjohn

'*130158 *Orsonjohn'''* estas asteroido de la ĉefa asteroida zono malkovrita la  en la kadro de la astronomia kampanjo *Catalina Sky Survey*, elde la Stacio Catalina de la Observatorio Steward kaj elde la Observatorio de Monto Lemmon, proksime de Tucson (Arizono, Usono).

## Nomo 
Ĝi estas nomita en honoro de *Orson John*, ano de la teamo pri Sekureco kaj Asekuro de Misio de *OSIRIS-REx* servanta kiel inĝeniero pri Fidindeco por la Spektrometro de Termika Elsendo de *OSIRIS-REx* (OTES), li havis saman rolon por *MAVEN* kaj *ATLAS*. Li servis kiel inĝeniero pri kvalito por la misio *ATLAS/ICESat-2'' dum Integrigo kaj Provo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 1999
Tandag

**Tandag** -  - estas komponenta urbo en Filipinoj, en la insulo Mindanao, en regiono Caraga, kie estas ĉefurbo de la provinco Suda Surigao. La urbo havas 21 distriktojn.
eta|maldekstre|

## Geografio 
Tandag etendiĝas laŭ la nordorienta marbordo de la insulo https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=9.092689371839326%2C126.13210204999999&z=9. Prosperidad troviĝas 61, regiona ĉefurbo Butuano 74, Surigao 110, Cagayan de Oro 188, Dabao 235, Cebuurbo 285, General Santos 348, Manilo 835, Kezonurbo 836, Tuguegarao 1066 kilometrojn (aere) https://www.distancefromto.net/.
eta|

## Historio 
En tiu loko estis indiĝena komunumo nomata *Long*, la loĝantoj prenis la kristanismon post alveno de hispanaj misiistoj, sed precipe depost 1609. La misiistoj konstruis ŝtonfortikaĵon, poste ĝi iĝis centro de la kredo. En 1650 Tandag ĉefurbo de granda teritorio en la insulo. Dum la sekvaj jarcentoj parte piratoj, parte sismoj, parte tifonoj detruis la fortikaĵon, fine pro la 2-a mondmilito restis nenio. Depost la mallongdaŭra filipina revolucio (1898) dominado de Usono, pli poste Japanio okazis. En 2007 la statuso estis levita al komponenta urbo.

## Ekonomio 
En Tandag la plej multaj el la homoj estas kamparanoj (rizoj, maizoj, kaj kokosoj) aŭ fiŝkaptistoj, krome gravas la komerca sektoro. 

## Trafiko 
Tandag voje estas alirebla laŭ la marborda ĉefvojo ambaŭflanke. La urbo havas enlandan flughavenon kaj maran havenon. En la urbo plejparte tricikloj kaj busetoj, ekstere aŭtobusoj liveras la pasaĝerojn. 

## Klimato 
La klimato de Tandag estas klasifikita kiel ekvatora klimato. Jare pluvas averaĝe po 4490 mm, en ĉiuj monatoj pluvas abunde. La averaĝa jara temperaturo estas 27 °C kaj varias inter 23-31 °C. Ne estas grandaj diferencoj inter la monatoj.
eta|

## Vidindaĵoj 
* festivaloj

## Fontoj 
* WikiTrans

Tandag City San Nicolas de Tolentino Cathedral.jpg|Katedralo
Tricycle parked outside JPENHS.jpg|Tricikloj
4th Year Campus JPENHS.jpg|Kampuso
Tandag City Boulevard.jpg|Marbordo
Aeroporto di Tandag esterno.jpg|Flughaveno

Kategorio:Urboj de la Filipinoj
Kategorio:Marhavenaj urboj
Brniště

**Brniště** (, eventuale *Brins*) estas municipo de Ĉeĥio situanta en distrikto Česká Lípa. Vivas ĉi tie  (). Kun devene memstaraj ĉirkaŭaj vilaĝoj Jáchymov kaj Hlemýždí ĝi kreas koheran tutaĵon, pluaj administre almembrigitaj vilaĝoj (Luhov, Nový Luhov, Sedliště kaj Velký Grunov) situas aparte.

## Historio 
La unua skribmencio pri la vilaĝo devenas el la jaro 1352.

## Loĝantaro
## Eklezioj 
En la municipo agadas du eklezioj:
* Romkatolika paroĥo Brniště (baroka preĝejo de sankta Mikolao)
* Frateca unueco de baptistoj Brniště (nova moderna preĝdomo)

Post la jaro 1945 transloĝiĝis en la municipon pli granda grupo de baptistoj. En la jaro 2007 ili finkonstruis por si novan preĝdomon en Brniště sub nomo *Ensembla domo Oazo*.

## Transporto 
Proksime de la municipo kondukas fervojlinio el Liberec ĝis Česká Lípa kaj flanke de loĝkonstruaĵoj, sur katastro de la loka parto Hlemýždí estas granda haltejo markita Brniště, de la municipo malproksima proksimume 2&nbsp;km. Ĉiutage haltas en ĝi 10 paroj de personaj trajnoj, rapidtrajnoj traveturas la haltejon sen halto.

## Naturo 
Oriente de la municipo elstaras pro minado endanĝerigita monto Tlustec (591&nbsp;m&nbsp;s.&nbsp;m.), sur la flanko okcidenta poste arbarigita monto Brnišťský vrch (491&nbsp;m&nbsp;s.&nbsp;m.). Tra la municipo fluas de la nordo al la sudo rojo Panenský potok (la dekstra alfluanto de Ploučnice). La rojo akvigas fiŝlagon Brništský rybník.

## Statuoj en rokoj 

Skalní reliéf Panna Marie u lesní cesty v Brništi (Q94444723) 01.jpg
Skalní reliéf Troll u lesní cesty v Brništi (Q94444733) 02.jpg
Skalní reliéf Zjevení svatého Huberta u lesní cesty v Brništi (Q94444738) 02.jpg

## Pluaj fotoj 

Brniště domky 3.jpg|Brniště
Brniště domky 4.jpg|Brniště
Brniště náměstí s kostelem 2.jpg|Brniště, placo kun preĝejo
Brniště od Vratislavu 2.jpg|Brniště kun la fiŝlago
Brniště, kostel sv. Mikuláše věž 2.JPG|Preĝejo de sankta Mikolao kun tombejo
Brniště Baptisté 2.jpg|Nova preĝdomo de eklezio de Baptistoj


Kategorio:Municipoj en distrikto Česká Lípa
Kategorio:Vilaĝoj en distrikto Česká Lípa
Kategorio:Setlejoj en Zakupa montetaro
Nola (Centr-Afrika Respubliko)

**Nola** estas la ĉefurbo de Sangha-Mbaéré, ekonomia prefektujo de la Centr-Afrika Respubliko. Ĝi troviĝas ĉe la kunfluejo de la riveroj Kadéï kaj Mambere. La Rivero Sangha kreiĝas ĉi tie pro ĉi tiuj riveroj.

## Historio 
Je la 28a de marto 2013, la militantoj de Séléka venkis Nola-n. Je la 12a de februaro 2014, kontraŭ-balakaj militantoj venkis la urbeton. Ili mortigis 17 islamanojn kaj pluvivantoj fuĝis al Kameruno. Je septembro 2016 oni deklaris, ke Nola ne plu havis ribelajn grupojn.

## Referencoj 
Kategorio:Subprefektujoj de Centr-Afrika Respubliko